b'\n_START_ARTICLE_\nHydroterapi\n_START_PARAGRAPH_\nHydroterapi er behandlingsmetoder med bruk av vann. Terapiformen kan inneb\xc3\xa6re hele eller delvis bad med stigende eller fallende temperatur, kalde fotbad, varme bad, eller dampbad._NEWLINE_Ulike tilsetninger i vannet som kullsyre, olje, svovel, urter, mineraler eller andre stoffer kan if\xc3\xb8lge hydroterapeuter ha en legende virkning. I enkelte tilfeller vil undervannsmassasje inng\xc3\xa5 som en del av behandlingen._NEWLINE_Metoden benyttes mot sv\xc3\xa6rt ulike plager, blant annet ved revmatisme, hudinfeksjoner, eksem, psoriasis og for \xc3\xa5 stimulere immunapparatet og blodoml\xc3\xb8pet. Det finnes forel\xc3\xb8pig lite dokumentasjon som bekrefter at metoden har noen effekt. Revmatikere synes likevel \xc3\xa5 foretrekke vanntemperaturer omkring 35 grader som det som bedrer deres her-og-n\xc3\xa5-bevegelighet, og rapporterer stivningstendenser i leddene dersom temperaturen synker noen f\xc3\xa5 grader._NEWLINE_I terapeutisk \xc3\xb8yemed har hydroterapi v\xc3\xa6rt brukt innenfor ulike kulturer siden Romerrikets storhetstid. _NEWLINE_Badesteder vokste da gjerne fram ved naturlige mineralholdige eller varme kilder. I Tyskland er der vokst fram byer, med navn som begynner p\xc3\xa5 \xc2\xabBad\xc2\xbb. Enkelte av disse ble flittig bes\xc3\xb8kt av adelige og rike mennesker fra hele datidens Europa, noe blant annet bygningsmassen b\xc3\xa5de for badestedet og herskapsboligene rundt b\xc3\xa6rer preg av. I Bad Ems finner man ogs\xc3\xa5 en russisk ortodoks kirke, bygd for medlemmer av den tids russiske adel, foruten en katolsk. I Budapest er noen varmtvannskilder offentlige og popul\xc3\xa6re for b\xc3\xa5de fastboende og turister.'